CELEX: 62009TA0366
Language: sk
Date: 2012-06-13 00:00:00
Title: Vec T-366/09: Rozsudok Všeobecného súdu z  13. júna 2012 — Insula/Komisia ( „Rozhodcovská doložka — Zmluvy na financovanie projektov výskumu a vývoja — Zmluvy Ecres, El Hierro, Islands 2010, Opet I, Opet II, Opet Ola, Respire, Sustainable Communities a Virtual Campus — Neexistencia dokladov a nesúlad časti uplatnených výdavkov so zmluvnými požiadavkami — Vrátenie súm zálohy alebo vyplatených súm — Čiastočná neprípustnosť žaloby — Vzájomný návrh Komisie“ )

21.7.2012   
            
            
               SK
            
            
               Úradný vestník Európskej únie
            
            
               C 217/17
            
         Rozsudok Všeobecného súdu z 13. júna 2012 — Insula/Komisia
   (Vec T-366/09) (1)
   
   (Rozhodcovská doložka - Zmluvy na financovanie projektov výskumu a vývoja - Zmluvy Ecres, El Hierro, Islands 2010, Opet I, Opet II, Opet Ola, Respire, Sustainable Communities a Virtual Campus - Neexistencia dokladov a nesúlad časti uplatnených výdavkov so zmluvnými požiadavkami - Vrátenie súm zálohy alebo vyplatených súm - Čiastočná neprípustnosť žaloby - Vzájomný návrh Komisie)
   2012/C 217/34
   Jazyk konania: francúzština
   
      Účastníci konania
   
   
      Žalobca: Conseil scientifique international pour le développement des îles (Insula) (Paríž, Francúzsko) (v zastúpení: J.-D. Simonet a P. Marsal, advokáti)
   
      Žalovaná: Európska komisia (v zastúpení: pôvodne A.-M. Rouchaud-Joët a F. Mirza, neskôr A.-M. Rouchaud-Joët a D. Calciu, splnomocnení zástupcovia, za právnej pomoci L. Defalque a S. Woog, advokáti)
   
      Predmet veci
   
   Žaloba podaná na základe článku 238 ES, ktorou sa žalobca domáha, aby Všeobecný súd jednak vyhlásil za nedôvodnú pohľadávku Komisie vo výške 114 996,82 eura a jednak vyhlásil za čiastočne dôvodnú pohľadávku Komisie vo výške 253 617,08 eura, a aby uložil Komisii zaplatiť žalobcovi náhradu škody vo výške 146 261,06 eura a subsidiárne vo výške 573 273,42 eura
   
      Výrok rozsudku
   
   
               1.
            
            
               Žaloba podaná Conseil scientifique international pour le développement des îles (Insula) sa zamieta.
            
         
               2.
            
            
               Insula je povinný vrátiť Európskej komisii hlavnú sumu 114 996,82 eura, zvýšenú o úroky z omeškania vo výške 2,5 % ročne od 16. augusta 2009 a až do úplného zaplatenia uvedenej hlavnej sumy.
            
         
               3.
            
            
               Insula je povinný vrátiť Európskej komisii hlavnú sumu 253 617,08 eura, zvýšenú o úroky z omeškania vo výške 2,5 % ročne od 8. septembra 2009 a až do úplného zaplatenia uvedenej hlavnej sumy.
            
         
               4.
            
            
               V zostávajúcej časti sa vzájomný návrh Komisie zamieta.
            
         
               5.
            
            
               Insula znáša svoje vlastné trovy konania a je povinný nahradiť trovy konania Komisie.
            
         
      (1)  Ú. v. EÚ C 282, 21.11.2009.